ข้อกำหนดข้อกำหนดการจัดสรรที่ดินเพื่อเกษตรกรรมจังหวัดชัยนาทพ.ศ. ๒๕๕๐ อาศัยอำนาจตามความในมาตรา๑๔ (๑) แห่งพระราชบัญญัติการจัดสรรที่ดิน พ.ศ. ๒๕๔๓ คณะกรรมการจัดสรรที่ดินจังหวัดชัยนาทออกข้อกำหนดจัดสรรที่ดินเพื่อเกษตรกรรมเกี่ยวกับการจัดทำแผนผังโครงการและวิธีการจัดสรรที่ดินโดยความเห็นชอบจากคณะกรรมการจัดสรรที่ดินกลางไว้ ดังต่อไปนี้ข้อ๑ ข้อกำหนดนี้เรียกว่า ข้อกำหนดการจัดสรรที่ดินเพื่อเกษตรกรรมจังหวัดชัยนาทพ.ศ. ๒๕๕๐ข้อ๒[๑]ข้อกำหนดนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ๓ บรรดาข้อกำหนด ระเบียบ ข้อบังคับหรือคำสั่ง อื่นใดที่ขัดหรือแย้งกับข้อกำหนดนี้ ให้ใช้ข้อกำหนดนี้แทนข้อ๔ ในกรณีที่คณะกรรมการจัดสรรที่ดินจังหวัดชัยนาทพิจารณาเห็นเป็นการจำเป็นเพื่อประโยชน์ในทางเศรษฐกิจและสังคมโดยคำนึงถึงประเภทการจัดสรรที่ดิน ที่ตั้งของที่ดินการผังเมืองและนโยบายการจัดสรรที่ดินของคณะกรรมการจัดสรรที่ดินกลางคณะกรรมการจัดสรรที่ดินจังหวัดชัยนาทจะผ่อนผันการปฏิบัติตามข้อกำหนดนี้ให้แก่ผู้ขออนุญาตทำการจัดสรรที่ดินเป็นการเฉพาะรายก็ได้ทั้งนี้การผ่อนผันตามวรรค ๑ ต้องไม่ต่ำกว่าเกณฑ์มาตรฐานตามประกาศคณะกรรมการจัดสรรที่ดินกลาง เรื่องการกำหนดนโยบายการจัดสรรที่ดินเพื่อเกษตรกรรมหมวด ๑หลักเกณฑ์การจัดทำแผนผังโครงการ และวิธีการในการจัดสรรที่ดิน ข้อ๕ แผนผังการจัดสรรที่ดินในการขออนุญาตจัดสรรที่ดิน ผู้ขอต้องจัดให้มีแผนผังการจัดสรรที่ดิน ดังนี้๕.๑แผนผังสังเขป ได้แก่ แผนผังที่แสดง(๑) ที่ตั้งบริเวณการจัดสรรที่ดิน(๒) ลักษณะบริเวณที่ตั้งโดยรอบตลอดจนการใช้ประโยชน์และระบุจากที่ดินที่ขอจัดสรรมีข้อกำหนดตามกฎหมายที่เกี่ยวข้อง เช่น กฎหมายผังเมืองหรือกฎหมายอื่น(๓) เส้นทางที่เข้า - ออก สู่บริเวณการจัดสรรที่ดินจากทางหลวงหรือทางสาธารณะภายนอก(๔)การใช้ประโยชน์ที่ดินระบุประเภทที่ดินตามกฎหมายว่าด้วยการผังเมืองโดยระบุข้อความ ดังต่อไปนี้คือ ที่ดินที่ขอทำการจัดสรรตั้งอยู่ในบริเวณ...................... ระบุรายละเอียด๕.๒แผนผังบริเวณรวม ได้แก่ แผนผังที่แสดง(๑)รูปต่อแปลงเอกสารสิทธิที่นำมาทำการจัดสรรที่ดินในกรณีที่มีเอกสารสิทธิหลายแปลง(๒) รายละเอียดของที่สาธารณประโยชน์ต่าง ๆ ที่อยู่ภายในบริเวณและบริเวณที่ติดต่อกับที่ดินที่ขอจัดสรร(๓) เงื่อนไขเกี่ยวกับที่ดิน ทั้งของราชการและส่วนบุคคล(๔) ในกรณีที่มีโครงการต่อเนื่องเป็นหลายโครงการให้แสดงการเชื่อมต่อของโครงการทั้งหมดไว้ในแผนผังบริเวณรวมด้วย๕.๓แผนผังการแบ่งแปลงที่ดิน ได้แก่ แผนผังที่แสดง(๑) การแบ่งที่ดินแปลงย่อยเพื่อการจำหน่าย(๒) การแบ่งที่ดินเพื่อการจัดทำสาธารณูปโภค บริการสาธารณะ และเส้นทางถนน๕.๔แผนผังระบบสาธารณูปโภค และบริการสาธารณะ ได้แก่แผนผังที่แสดงรายละเอียดของระบบสาธารณูปโภคและบริการสาธารณะที่จัดให้ ได้แก่(๑) ระบบไฟฟ้า (กรณีจัดให้มี)(๒) ระบบประปา (กรณีจัดให้มี)(๓) ระบบการระบายน้ำ(๔) ระบบบำบัดน้ำเสีย(๕) ระบบถนน(๖) ระบบอื่น ๆ ที่เกี่ยวข้องแผนผังทุกรายการจะต้องแสดงรายละเอียดของสิ่งที่ปรากฏอยู่ในสภาพปัจจุบันและสภาพหลังจากการปรับปรุงพัฒนาแล้ว รายละเอียดของสิ่งที่ต้องแสดงในแผนผังแต่ละรายการให้เป็นไปตามประกาศของคณะกรรมการจัดสรรที่ดินจังหวัดชัยนาทและจะต้องจัดทำมาตรฐาน A1 โดยให้มุมด้านล่างข้างขวาจะต้องแสดงดัชนีแผนผังที่ต่อกัน ชื่อโครงการชื่อและที่ตั้งของสำนักงานจัดสรรที่ดินชื่อและลายมือชื่อผู้ออกแบบและวิศวะผู้คำนวณระบบต่างๆ พร้อมทั้งเลขทะเบียนใบอนุญาตให้ประกอบวิชาชีพตามกฎหมายว่าด้วยวิชาชีพวิศวกรรมและ/หรือ สถาปัตยกรรมข้อ๖ โครงการและวิธีการในการจัดสรรที่ดินในการขออนุญาตจัดสรรที่ดินเพื่อเกษตรกรรมนอกจากหลักฐานและรายละเอียดที่ต้องแสดงตามความในมาตรา ๒๓แห่งพระราชบัญญัติการจัดสรรที่ดิน พ.ศ. ๒๕๔๓ แล้วผู้ขอต้องแสดงโครงการและวิธีการในการจัดสรรที่ดินเพื่อเป็นหลักฐานการดำเนินงานในเรื่องต่าง ๆ ดังมีรายการ ดังต่อไปนี้๖.๑หลักฐานการอนุญาตยินยอมจากหน่วยงานที่ดูแลรับผิดชอบในการขออนุญาตใช้แหล่งน้ำสาธารณประโยชน์การอนุญาตให้จัดสร้างแหล่งน้ำ เพื่อใช้ในกิจการเกษตรและแหล่งรองรับน้ำทิ้ง๖.๒หลักฐานผลการพิจารณารายงานการวิเคราะห์ผลกระทบสิ่งแวดล้อม ตามกฎหมายว่าด้วยการส่งเสริมและรักษาคุณภาพสิ่งแวดล้อมกรณีที่ต้องจัดทำ๖.๓ในกรณีจัดระบบประปา ต้องแนบหลักฐานการบริการของประปาส่วนภูมิภาค หรือประปาส่วนท้องถิ่นหรือประปาสัมปทาน ตามประกาศของคณะปฏิวัติ ฉบับที่ ๕๘๖.๔วิธีการในการพัฒนาที่ดินเพื่อใช้ในการเกษตร การปรับปรุงดูแลตลอดจนวิธีการแก้ไขปัญหาความเดือดร้อนที่จะเข้าสู่แปลงเกษตรกรรม เช่น ปัญหาน้ำท่วมปัญหาความแห้งแล้ง ฯลฯ๖.๕วิธีการบริการด้านเกษตรกรรม- กำหนดผู้เชี่ยวชาญ/นักวิชาการด้านการเกษตรกรรมให้คำปรึกษา แนะนำดูแล- กำหนดการตลาดทางด้านเกษตรกรรม หรืออื่น ๆ ที่เกี่ยวข้อง เช่นการส่งเสริมการเกษตรตามนโยบายของรัฐ- กำหนดประเภทของการเกษตรกรรม เช่น พืชสวน พืชไร่ ฯลฯ- กำหนดการดูแลด้านสาธารณูปโภคและการบำรุงรักษา๖.๖วิธีการจำหน่ายที่ดิน ระบบเงินสด เงินผ่อนตามระยะเวลาพร้อมระบุสถาบันการเงินที่จะเข้ามารองรับโครงการ๖.๗วิธีการกำหนดค่าบริการที่เกี่ยวข้องด้านค่าใช่จ่ายในการบริการของผู้จัดสรรที่ดินด้านเกษตรกรรมและค่าใช้จ่ายในการบำรุงรักษาบริการสาธารณะ (กรณีจัดให้มี)๖.๘สิทธิประโยชน์ของผู้ซื้อในการใช้หรือได้รับบริการทางด้านการเกษตรกรรมและอื่น ๆที่เกี่ยวข้อง๖.๙ภาระผูกพันต่าง ๆ ที่บุคคลอื่นมีส่วนได้เสียเกี่ยวกับที่ดินที่ขอจัดสรรที่ดินนั้น๖.๑๐สัญญาเงื่อนไขการใช้ประโยชน์ที่ดินแปลงย่อยที่ผู้ซื้อจะต้องปฏิบัติ เพื่อประโยชน์ต่อชุมชนทางด้านความสงบสุข ความปลอดภัย ความสวยงามความเป็นระเบียบเรียบร้อยความเพิ่มพูนมูลค่าในทรัพย์สิน และขนบธรรมเนียมประเพณี๖.๑๑แหล่งน้ำ ผู้จัดสรรที่ดินจะต้องจัดหาแหล่งน้ำที่มีคุณภาพเหมาะสมเพื่อใช้ในการจัดสรรที่ดินเพื่อการเกษตรกรรมแต่ละประเภทให้เพียงพอตามความจำเป็นถ้าหากแหล่งน้ำจากธรรมชาติหรือแหล่งน้ำจากชลประทานไม่เพียงพอให้จัดหาหรือจัดทำแหล่งน้ำสำรองเพื่อให้มีน้ำใช้เพื่อเกษตรกรรมได้ตลอดปี๖.๑๒ระบบการส่งน้ำผู้จัดสรรที่ดินจะต้องจัดให้มีระบบการส่งน้ำผ่านที่ดินแปลงย่อยทุกแปลงและต้องแสดงรายละเอียดของระบบส่งน้ำให้คณะกรรมการพิจารณาหมวด ๒ขนาดและเนื้อที่ของที่ดินที่ทำการจัดสรร ข้อ๗ การจัดสรรที่ดินเพื่อเกษตรกรรมที่ดินแปลงย่อยต้องมีเนื้อที่แต่ละแปลงไม่ต่ำกว่า ๒ ไร่โดยมีเนื้อที่ที่ใช้ในการเกษตรกรรมไม่น้อยกว่าร้อยละ ๙๐ ของพื้นที่แปลงย่อยการแบ่งแปลงย่อยดังกล่าวต้องคำนึงถึงสภาพขนาดของที่ดินในการเกษตรกรรมข้อ๘ ขนาดของที่ดินจัดสรร แบ่งเป็น ๒ขนาด๘.๑ขนาดเล็ก จำนวนแปลงย่อยไม่เกิน ๗๙ แปลง หรือเนื้อที่ไม่เกิน ๕๐๐ ไร่๘.๒ขนาดใหญ่ จำนวนแปลงย่อยตั้งแต่ ๘๐ แปลงขึ้นไป หรือเนื้อที่เกินกว่า ๕๐๐ ไร่ข้อ๙ เพื่อประโยชน์ของการจัดขนาดและการใช้ประโยชน์ที่ดินเพื่อการเกษตรกรรมจัดสรรที่ดินจะต้องกันพื้นที่ไว้เพื่อใช้ประโยชน์ร่วมกันเป็นพื้นที่ส่วนกลางสำหรับการจัดจำหน่ายผลิตผลการเกษตร หรือการสันทนาการ เช่นการกำหนดให้จัดให้มีตลาดกลางเพื่อรวบรวมและจำหน่ายผลิตผลทางการเกษตร ฯลฯโดยคำนวณจากพื้นที่ที่จัดจำหน่ายไม่น้อยกว่าร้อยละ ๒ ทั้งนี้ ไม่ให้แบ่งเป็นแปลงย่อยหลายแปลงเว้นแต่เป็นการกันพื้นที่แต่ละแห่งไว้ไม่ต่ำกว่า ๔ ไร่- ห้ามแบ่งแปลงที่ดินเป็นแนวตะเข็บ เป็นเศษเสี้ยวหรือมีรูปร่างที่ไม่สามารถใช้ประโยชน์ได้ข้อ๑๐ ในกรณีที่แปลงย่อยได้กำหนดเรื่องอาคารและสิ่งปลูกสร้าง จะต้องนำกฎหมายว่าด้วยการควบคุมอาคารและการผังเมืองมาพิจารณาร่วมด้วยหมวด ๓ข้อกำหนดเพื่อประโยชน์เกี่ยวกับสาธารณสุข ข้อ๑๑ การกำจัดขยะมูลฝอยและสิ่งปฏิกูลให้เป็นไปตามข้อกำหนดขององค์กรปกครองส่วนท้องถิ่นนั้น ๆหมวด ๔ข้อกำหนดเพื่อประโยชน์เกี่ยวกับรักษาคุณภาพสิ่งแวดล้อม ข้อ๑๒ ระบบระบายน้ำ ประกอบด้วยการกำหนดแนวคลองส่งน้ำเข้าแปลงจัดสรรโดยพิจารณาจากเกณฑ์และส่วนที่หน่วยราชการที่เกี่ยวข้องและที่หน่วยงานกำหนดไว้/และ/หรือคณะกรรมการกำหนดพิจารณาให้เหมาะสมกับสภาพท้องที่ข้อ๑๓ ระบบบำบัดน้ำเสียน้ำที่ผ่านการใช้ในกิจกรรมทุกประเภทในแปลงที่ดินจัดสรรถือเป็นน้ำเสียที่จะต้องได้รับการบำบัดให้มีคุณสมบัติเป็นไปตามประกาศกระทรวงทรัพยากรธรรมชาติและสิ่งแวดล้อมเรื่อง กำหนดมาตรฐานการควบคุมการระบายน้ำ ทิ้งจากที่ดินจัดสรรและกำหนดให้ที่ดินจัดสรรเป็นแหล่งกำเนิดมลพิษที่จะต้องถูกควบคุมปล่อยน้ำเสียลงสู่แหล่งสาธารณะ หรือออกสู่สิ่งแวดล้อม หรือกฎหมายอื่นที่ใช้บังคับจึงจะระบายสู่แหล่งรองรับน้ำทิ้งได้ระบบบำบัดน้ำเสียจะเป็นระบบบำบัดอิสระเฉพาะที่ดินแปลงย่อยหรือประเภทระบบบำบัดกลางที่รวบรวมน้ำเสียมาบำบัดเป็นจุดเดียว หรือหลายจุดก็ได้และแต่ละระบบเหล่านั้น จะใช้วิธีหรือขบวนการบำบัดแบบใดวิธีใดให้แสดงหรือระบุในแผนผังและรายการคำนวณทางวิชาการโดยผู้คำนวณออกแบบต้องลงนามพร้อมใบอนุญาตเป็นผู้ประกอบวิชาชีพวิศวกรควบคุมหมวด ๕ข้อกำหนดเพื่อประโยชน์เกี่ยวกับการคมนาคมการจราจร ข้อ๑๔ ระบบและมาตรฐานของถนนประเภทต่าง ๆในที่ดินจัดสรรทั้งหมด รวมทั้ง การต่อเชื่อมกับถนนหรือทางสายนอกที่ดินจัดสรรขนาดของถนนที่จะต้องจัดให้มีในโครงการจัดสรรที่ดินแต่ละโครงการให้มีความกว้างของเขตทางและผิวจราจรดังนี้๑๔.๑ถนนที่ใช้ในโครงการขนาดเล็ก- ถนนสายหลักต้องมีความกว้างของเขตทางไม่ต่ำกว่า ๑๐.๐๐ เมตรโดยมีความกว้างของผิวจราจรไม่ต่ำกว่า ๘.๐๐ เมตร- ถนนสายรองต้องมีความกว้างของเขตทางไม่ต่ำกว่า ๘.๐๐ เมตรโดยมีความกว้างของผิวจราจรไม่ต่ำกว่า ๖.๐๐ เมตร ทั้งนี้ขนาดความกว้างดังกล่าวให้ใช้สำหรับรองรับที่ดินแปลงย่อย จำนวนไม่เกิน ๑๐ แปลงถ้าเกิน ๑๐ แปลง ให้ถือว่าเป็นถนนสายหลัก๑๔.๒ถนนที่ใช้ในโครงการใหญ่- ถนนสายหลักต้องมีความกว้างของเขตทางไม่ต่ำกว่า ๑๒.๐๐ เมตรโดยมีความกว้างของผิวจราจรไม่ต่ำกว่า ๘.๐๐ เมตร- ถนนสายรองต้องมีความกว้างของเขตทางไม่ต่ำกว่า ๘.๐๐ เมตรโดยมีความกว้างของผิวจราจรไม่ต่ำกว่า ๖.๐๐ เมตร ทั้งนี้ ขนาดความกว้างดังกล่าวให้ใช้สำหรับรองรับที่ดินแปลงย่อยจำนวนไม่เกิน ๑๐ แปลง ถ้าเกิน ๑๐ แปลง ให้ถือว่าเป็นถนนสายหลักข้อ๑๕ ถนนที่เป็นทางเข้าออกของโครงการจัดสรรที่ดินเพื่อบรรจบกับทางหลวงแผ่นดินหรือทางสาธารณประโยชน์ ต้องมีความกว้างของเขตทางไม่น้อยกว่าเกณฑ์กำหนดตามข้อ ๑๔ นอกจากจะมีเกณฑ์บังคับเป็นอย่างอื่นหมวด ๖ข้อกำหนดเพื่อประโยชน์เกี่ยวกับสาธารณูปโภค ข้อ๑๖ ระบบไฟฟ้า (กรณีจัดให้มี)การจัดทำต้องทำตามแบบแปลนแผนผังที่ได้รับความเห็นชอบจากหน่วยราชการหรือองค์การของรัฐซึ่งมีหน้าที่ควบคุมไฟฟ้าข้อ๑๗ ระบบประปา (กรณีจัดให้มี)๑๗.๑กรณีที่ดินจัดสรรตั้งอยู่ในบริเวณที่การประปาส่วนภูมิภาค การประปาท้องถิ่น หรือการให้บริการประชาชนขององค์กรอื่นแล้วแต่กรณี สามารถให้บริการได้ใช้บริการของหน่วยงานนั้น๑๗.๒ในกรณีที่ดินจัดสรรอยู่นอกบริเวณ ๑๗.๑ หรือหน่วยงานแต่ไม่สามารถบริการได้ ให้จัดทำระบบประปาหรือระบบน้ำสะอาดให้เพียงพอแก่การอุปโภคและการจัดทำเกษตรกรรมและต้องดำเนินการด้วย(๑) เสนอแบบก่อสร้างระบบการผลิตน้ำประปาและแบบการสร้างระบายจ่ายน้ำพร้อมทั้งรายละเอียดประกอบแบบรายการคำนวณโดยมีวิศวกรเป็นผู้ลงนามรับรองแบบและรายการคำนวณดังกล่าวโดยมีผลการตรวจรับรองของพนักงานเจ้าหน้าที่ในด้านรูปแบบและสุขาภิบาล เพื่อขอรับความเห็นชอบจากคณะกรรมการจัดสรรที่ดินจังหวัดชัยนาท(๒) ถ้าใช้น้ำบาดาลหรือน้ำผิวดินในการผลิตน้ำประปาต้องขอรับสัมปทานการจัดจำหน่ายน้ำประปาจากหน่วยราชการที่รับผิดชอบตามกฎหมายว่าด้วยการสัมปทานให้เรียบร้อยก่อนออกใบอนุญาตทำการจัดสรรที่ดินหมวด ๗ข้อกำหนดเกี่ยวกับการอื่นที่จำเป็นต่อการรักษาสภาพแวดล้อมการส่งเสริมสภาพความเป็นอยู่และการบริหารชุมชน ข้อ๑๘ การส่งเสริมความเป็นอยู่และการบริหารชุมชนให้เป็นไปตามที่คณะกรรมการกำหนดข้อ๑๙ ในการจัดตั้งนิติบุคคลหมู่บ้านจัดสรรหรือนิติบุคคลตามกฎหมายอื่นให้ผู้จัดสรรที่ดินต้องอำนวยความสะดวกในด้านเอกสารบัญชีรายชื่อผู้ซื้อที่ดินจัดสรรและสถานที่ประชุมข้อ๒๐ ในกรณีที่ผู้จัดสรรที่ดินรายใดมีความประสงค์จะให้มีการจัดตั้งนิติบุคคลหมู่บ้านจัดสรรหรือนิติบุคคลตามกฎหมายอื่นผู้จัดสรรที่ดินจะต้องจัดพื้นที่ให้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นอย่างใดอย่างหนึ่ง ดังนี้(๑) ที่ดินเปล่าต้องจัดให้มีเนื้อที่ไม่น้อยกว่า ๒๐ ตารางวาและมีความกว้างไม่น้อยกว่า ๘.๐๐ เมตร ความยาวไม่น้อยกว่า ๑๐.๐๐ เมตรเว้นแต่ข้อบัญญัติของท้องถิ่นใดกำหนดไว้สูงกว่าก็ให้เป็นไปตามข้อบัญญัติของท้องถิ่นนั้นโดยตำแหน่งที่ดินให้มีเขตติดต่อกับสาธารณูปโภคอื่น ๆ เช่น พื้นที่ส่วนกลางสำหรับการจัดจำหน่ายผลิตผลทางการเกษตรหรือการสันทนาการ หรือสาธารณูปโภคอื่นที่ใช้ประโยชน์ลักษณะเดียวกัน(๒) ที่ดินพร้อมอาคาร ต้องมีเนื้อที่ไม่น้อยกว่า ๑๖ ตารางวาและมีความกว้างไม่น้อยกว่า ๔.๐๐ เมตร และมีพื้นที่ใช้สอยในอาคารไม่น้อยกว่า ๖๔ตารางเมตร(๓) พื้นที่ส่วนอื่นซึ่งผู้จัดสรรที่ดินได้จัดไว้เพื่อเป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นแล้วเช่น สำนักงาน สโมสร เป็นต้น ต้องจัดให้มีพื้นที่ใช้สอย สำหรับสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นในอาคารดังกล่าวไม่น้อยกว่า ๖๔ ตารางเมตรอาคารดังกล่าวจะต้องอยู่บนที่ดินแปลงบริการสาธารณะในโครงการจัดสรรที่ดินและจะเก็บค่าใช้จ่ายสำหรับการใช้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นไม่ได้ ทั้งนี้ไม่นับรวมถึงค่าใช้จ่ายสาธารณูปโภคสิ้นเปลืองข้อ๒๑ เมื่อตั้งนิติบุคคลหมู่บ้านจัดสรรหรือนิติบุคคลตามกฎหมายอื่นแล้วให้ถือว่าที่ดินดังกล่าวตามข้อ ๒๐ (๑) หรือที่ดินพร้อมอาคารตามข้อ ๒๐ (๒)เป็นสาธารณูปโภค ส่วนที่ดินที่เป็นที่ตั้งสำนักงาน สโมสร ฯลฯผู้จัดสรรที่ดินต้องให้นิติบุคคลหมู่บ้านจัดสรรหรือนิติบุคคลตามกฎหมายอื่นถือกรรมสิทธิ์รวมในที่ดินเนื้อที่ไม่น้อยกว่า๒๐ ตารางวา และให้เป็นสาธารณูปโภคด้วยข้อ๒๒ ข้อกำหนดเรื่องการจัดพื้นที่ให้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นในการจัดสรรที่ดินเพื่อเกษตรกรรมนี้ไม่ให้ใช้บังคับกับการจัดสรรที่ดินที่ได้ยื่นคำขออนุญาตไว้ก่อนข้อกำหนดนี้ใช้บังคับข้อ๒๓ ข้อกำหนดนี้ไม่ได้ใช้บังคับการจัดสรรที่ดินเพื่อเกษตรกรรมที่ได้จดทะเบียนแบ่งแยกที่ดินเป็นแปลงย่อยไว้ก่อนที่พระราชบัญญัติการจัดสรรที่ดินพ.ศ. ๒๕๔๓ ใช้บังคับเจด็จ มุสิกวงศ์ผู้ว่าราชการจังหวัดชัยนาทประธานกรรมการจัดสรรที่ดินจังหวัดชัยนาทโสรศ/จัดทำ๑๕ มิถุนายน ๒๕๕๐ศิรวัชร์/ปรับปรุง๗ มิถุนายน ๒๕๕๙[๑] ราชกิจจานุเบกษาเล่ม ๑๒๔/ตอนพิเศษ ๗๑ ง/หน้า ๑๘/๑๑ มิถุนายน ๒๕๕๐